Source: http://ec.europa.eu/civiljustice/legal_aid/legal_aid_swe_mt.htm
Timestamp: 2016-09-27 13:34:41+00:00
Document Index: 566812

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti ', 'qorti ', 'Qorti ', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ']

Kummissjoni Ewropea - Network gudizzjarju ewropew - Għajnuna legali - Isvezja
L-aħħar aġġornament: 07-03-2007
Għajnuna legali - IsvezjaDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
Kif niġi nfurmat dwar jekk inkunx eliġibbli għall-għajnuna legali? 10.
Jekk nikkwalifika għall-għajnuna legali parzjali, min iħallas l-ispejjeż l-oħrajn? 14.
Jekk nikkwalifika għall-għajnuna legali, tista’ tiġi rtirata qabel it-tmiem tal-kawża (jew anke wara l-kawża)? 16.
Il-proċeduri tal-qorti stess huma mingħajr ħlas fl-Isvezja ħlief għal tariffa ta’ l-applikazzjoni, li bħalissa hija SEK 450 (madwar € 47).Jekk tikkwalifika għall-għajnuna legali, l-istat iħallas it-tariffa għall-applikazzjoni.
Għall-każijiet ċivili hemm żewġ tipi ta’ għajnuna legali:il-parir legali ul-għajnuna legali.It-tnejn huma regolati mill-Att dwar l-Għajnuna Legali (1996:1619).
Il-Parir Legali Kulħadd - persuni naturali, assoċjazzjonijiet, kumpaniji eċċ. - jista’ jikseb parir legali fil-kwistjonijiet legali kollha.Parir legali jista’ jingħata minn avukat jew junior barrister f’uffiċċju ta’ avukat. Jista’ jingħata parir legali ta’ mhux aktar minn sagħtejn u dan jista’ jinqasam f’bosta laqgħat. Hemm tariffa għall-parir legali, li bħalissa hija SEK 1 162 (madwar € 120). Jekk il-persuna li tikseb il-parir ma għandiex mezzi finanzjarji biżżejjed din it-tariffa tista’ titnaqqas bin-nofs. Jekk il-persuna li qed tikseb il-parir hija minuri, normalment ma jkollhiex għalfejn tħallas tariffa. Jekk it-tariffa tiġi mnaqqsa, l-avukat jirċievi l-bilanċ mill-istat.L-għajnuna legaliL-għajnuna legali hija disponibbli biss għall-persuni naturali, jiġifieri kumpaniji, assoċjazzjonijiet eċċ., mhumiex eliġibbli. Madankollu, l-ġid tal-persuni deċeduti, jikkwalifika għall-għajnuna legali f’ċerti ċirkostanzi. Iċ-ċittadini ta’ l-Istati Membri kollha ta’ l-UE għandhom l-istess dritt għall-għajnuna legali bħaċ-ċittadini ta’ l-Iżvezja.
L-għajnuna legali tista’ tingħata fil-parti l-kbira tal-kwistjonijiet legali (ara mistoqsija 4 hawn taħt).Biex tikkwalifika għall-għajnuna legali għandek tissodisfa ċerti kondizzjonijiet:Trid tkun irċevejt mill-inqas parir legali ta’ siegħa.Id-dħul tiegħek ma għandux jeċċedi ċertu limitu finanzjarju, li bħalissa huwa ta’ SEK 260 000 (madwar € 27 375). Meta d-dħul ta’ l-applikant jiġi stmat, titqies is-sitwazzjoni ekonomika ġenerali tiegħu/ha, per eżempju, kwalunkwe spejjeż ta’ manteniment ta’ l-ulied, proprjetà jew dejn.Minbarra l-parir legali li tkun irċevejt, irid ikun hemm ħtieġa ta’ l-għajnuna ta’ avukat u ma għandux ikun possibbli li din il-ħtieġa tintlaħaq mod ieħor.Skond in-natura u l-importanza tal-każ, il-valur ta’ l-oġġett li qed isir it-tilwim fuqu u ċ-ċirkostanzi totali, jista’ wkoll jitqies raġonevoli li l-istat jikkontribwixxi għall-ispejjeż.Jekk għandek - jew suppost kellek - assigurazzjoni għall-protezzjoni legali, din għandha tintuża l-ewwel.
Il-Parir Legali Kif intqal taħt 3 hawn fuq, il-parir legali huwa disponibbli fil-kwistjonijiet legali kollha. Per eżempju, tista’ tikseb informazzjoni u parir dwar:Ir-regoli dwar iż-żwieġ u forom oħra ta’ koabitazzjoniIr-regoli dwar id-divorzjuIl-ħlas tal-mantenimentIt-testmenti u l-wirtIx-xiri u l-kuntrattiL-għajnuna legali
Kif intqal taħt 3 hawn fuq, l-għajnuna legali tista’ tingħata fil-parti l-kbira tal-kwistjonijiet legali, iżda hemm xi eċċezzjonijiet. Per eżempju, ma tistax tingħata fi kwistjonijiet fejn jista’ jinħatar Avukat tad-Difiża Pubblika jew Avukat Pubbliku. Jekk int kont vittma ta’ reat hemm xi każijiet fejn jista’ jinħatar “avukat tal-vittmi” (ara l-Att dwar l-Avukat tal-Vittmi 1988:609). Ir-rappreżentanza legali għal każijiet ta’ dan it-tip hija għalkollox mingħajr ħlas. Parti mix-xogħol ta’ l-avukat tal-vittmi hija li jgħinek tressaq azzjoni ċivili fir-rigward ta’ l-att kriminali, p.e., talba għad-danni. Jekk inħatar avukat tal-vittmi għalik, ma tistax tingħata wkoll l-għajnuna legali.Hemm xi każijiet fejn għandu jkun hemm raġunijiet speċjali sabiex tingħata l-għajnuna legali - per eżempju, il-proċeduri li jsiru barra mill-pajjiż jew każijiet fejn il-valur tat-talba mhux se teċċedi SEK 18 950 (madwar € 1195).
proċedura speċifika għal sitwazzjonijiet li jeħtieġu li applikazzjoni
għall-għajnuna legali tiġi pproċessata minnufih. Madankollu, il-prinċipji
ġenerali tal-proċedura jitolbu li l-każ jew il-kwistjoni jiġi/tiġi ttrattat/a
L-Amministrazzjoni tal-Qrati Nazzjonali ppreparat formola ta’ l-applikazzjoni sempliċi b'istruzzjonijiet dwar kif timliha. Kopji tal-formola jistgħu jinkisbu mill-Awtorità ta' l-Għajnuna Legali jew mill-Qrati. Tista’ wkoll titlob lill-Amministrazzjoni tal-Qrati Nazzjonali għal formola.
Kif jingħad f’6 hawn fuq, bosta istituzzjonijiet inkluża l-Amministrazzjoni tal-Qrati Nazzjonali jistgħu jipprovdulek formola ta’ l-applikazzjoni sempliċi li tinkludi istruzzjonijiet dwar kif timliha. Għal aktar informazzjoni, jekk jogħġbok ikkuntattja lill-Amministrazzjoni tal-Qrati Nazzjonali. Fost affarijiet oħra, applikazzjoni għall-għajnuna legali għandha tinkludi informazzjoni dwar il-kwistjoni ġudizzjarja li tirreferi għaliha l-applikazzjoni, jekk il-proċeduri jistgħux isiru barra mill-pajjiż, jekk kellekx xi parir legali dwar il-każ, jekk għandekx, jew kellekx, assigurazzjoni ta’ protezzjoni legali li tkopri l-kwistjoni, u informazzjoni dwar iċ-ċirkostanzi finanzjarji u ċirkostanzi oħrajn tiegħek. Din l-informazzjoni għandha tinkiteb ġewwa formola li hija disponibbli mill-Amministrazzjoni tal-Qrati Nazzjonali.Ma hemm bżonn li tinhemeż ebda formoli ulterjuri. Iżda, jingħata parir ta’ min jirrakkomanda, li jiġu mehmuża dokumenti oħra li jista’ jkollok bħala apoġġ għal-informazzjoni li tkun tajt.
It-talbiet għall-għajnuna legali għandhom jintbagħtu
lill-qorti jew lill-awtorità responsabbli biex teżamina l-applikazzjoni
tiegħek. Jekk il-każ jew il-kwistjonijet ta’ rilevanza
għall-proċeduri ġudizzjarji għandhom jinstemgħu quddiem il-qorti, hija
l-qorti li għandha teżamina t-talba tiegħek għall-għajnuna legali. Inkella
hija l-Awtorità ta’ l-Għajnuna Legali li tiddeċiedi jekk għandekx tingħata
l-għajnuna legali jew le.
L-Awtorità ta’ l-Għajnuna Legali jew il-qorti li teżamina
t-talba tiegħek tgħarrfek bil-miktub dwar id-deċiżjoni meħuda mill-Awtorità
jew mill-qorti rispettivament. 10. Jekk nikkwalifika għall-għajnuna legali, x’għandi nagħmel?
Jekk tingħata
l-għajnuna legali, dak il-ħin stess jinħatar avukat ta’ l-għajnuna legali. Għalhekk, għandek
tikkuntattjah/a għal aktar tagħrif.
Avukat, junior barrister jew persuna oħra xierqa
tista’ tinħatar bħala l-avukat tiegħek għall-għajnuna legali. Jekk ipproponejt persuna
xierqa inti stess, din tista’ tinħatar jekk ma jiżdidux l-ispejjeż tal-każ
b’mod sinifikanti jew jekk ma hemm ebda raġuni oħra partikolari biex dan ma
jsirx.
Ladarba tingħata l-għajnuna legali, l-istat iħallas dawn l-ispejjeż li ġejjin:It-tariffi ta’ l-avukat ta’ l-għajnuna legali sa massimu ta’ 100 siegħa, kemm-il darba l-qorti ma tiddeċidix mod ieħor.Spejjeż raġonevoli biex tkun ippreżentata l-evidenza f’qorti ġenerali, il-Qorti tax-Xogħol u l-Qorti Kummerċjali.Spejjeż sa massimu ta’ SEK 10 000 (madwar € 1 053) ta’ investigazzjoni li titqies meħtieġa b’mod raġonevoli biex jiġu salvagwardjati d-drittijiet tiegħek,Spejjeż tal-medjazzjoni skond it-Taqsima 17 tal-Kapitolu 42 tal-Kodiċi ta’ Proċedura Ġudizzjarja.Tariffi ta’ l-applikazzjoni w amministrattivi u l-ispejjeż ta’ l-infurzar.Għalhekk, kwalunkwe spiża li mhux koperta mill-għajnuna legali hija responsabbiltà tiegħek. Iżda, huwa possibbli li tikseb kumpens għal dawn l-ispejjeż mill-parti l-oħra jekk tirbaħ il-każ.
Jekk tingħata l-għajnuna legali jkollok tikkontribwixxi għall-ispejjeż permezz tat-tariffa għall-għajnuna legali. Din it-tariffa tikkonsisti f’perċentwal ta’ l-ispejjeż ta’ l-avukat ta’ l-għajnuna legali tiegħek. Is-sistema tat-tariffi hija magħmula minn sitt livelli, skond id-dħul tiegħek; dawn huma espressi bħala limiti fissi tad-dħul. Il-perċentwali għall-limiti differenti jvarjaw minn 2% sa 40%. Il-limiti tad-dħul tiegħek, jiġifieri liema perċentwal għandek tħallas, hija deċiża skond is-sitwazzjoni finanzjarja tiegħek. Id-dħul annwali tiegħek, ir-responsabbiltajiet tal-manteniment u l-assi jintużaw sabiex tinħadem il-bażi ekonomika tiegħek. Trid tħallas t-tariffa ta’ l-għajnuna legali b'mod kontinwu lill-avukat ta’ l-għajnuna legali tiegħek meta jiġu mġarrba l-ispejjeż.
Jekk tingħata l-għajnuna legali għandek aċċess għall-benefiċċji kollha tas-sistema Żvediża ta’ l-għajnuna legali (ara 12 hawn fuq). Għalhekk, mhux possibbli li tirċievi l-għajnuna legali għal parti waħda biss. Min-naħa l-oħra, huwa possibbli, minbarra s-sistema ta’ l-għajnuna legali, li tinkiseb għajnuna finanzjarja għal xi spejjeż konnessi ma’ l-azzjoni legali, bħal spejjeż ta’ l-ivvjaġġar biex tasal il-qorti u spejjeż biex xhud li jkun ġie mħarrek jidher fil-qorti. Għalhekk, jekk inti parti f’każ jew kwistjoni legali u ġejt imħarrek sabiex tidher il-qorti, l-istat jista’ jħallaslek l-ispejjeż ta’ l-ivvjaġġar u ta’ l-għajxien jekk dawn jitqiesu raġonevoli (Kapitolu 11, Taqsima 6 tal-Kodiċi tal-Proċedura Ġudizzjarja). L-istat jista’ wkoll, jekk jitqies raġonevoli skond iċ-ċirkostanzi finanzjarji tiegħek, iħallas kumpens lil xhud għall-ispejjeż neċessarji ta’ l-ivvjaġġar u għall-għajxien u għat-telf ta’ ħin (Kapitolu 36, Taqsima 24 tal-Kodiċi tal-Proċedura Ġudizzjarja). Il-kumpens għall-ispejjeż ta’ l-ivvjaġġar u ta’ l-għajxien konnessi ma’ dehra fil-qorti ma jgħoddx għal persuni ġuridiċi.
Meta l-proċeduri legali jitqiesu magħluqa, tieqaf milli tirċievi l-għajnuna legali. Bħala regola, l-għajnuna legali għandha tieqaf ukoll jekk l-avukat ta’ l-għajnuna legali tiegħek ikun ħadem 100 siegħa. Iżda l-qorti tista’ tiddeċiedi li l-għajnuna legali għandha tkompli.F’xi każijiet, l-għajnuna legali tista’ tintemm qabel il-waqt - per eżempju, jekk ma tħallasx it-tariffa ta’ l-għajnuna legali jew jekk bgħatt informazzjoni skorretta u l-għajnuna legali ma kinitx tingħata kieku l-informazzjoni provduta kienet korretta. Raġuni oħra għaliex l-għajnuna legali tiegħek tista’ tintemm kmieni hija li l-avukat ta’ l-għajnuna legali tiegħek ikun ħadem 100 siegħa u qorti ma tkunx iddeċidiet li l-għajnuna legali għandha tkompli.
Kemm int kif
ukoll l-Amministrazzjoni tal-Qrati Nazzjonali tistgħu tappellaw kontra
deċiżjoni li ma tingħatax l-għajnuna legali.
Jekk id-deċiżjoni ttieħdet minn qorti jista’
jsir appell minnha bl-istess mod bħal kwalunkwe deċiżjoni oħra. Meta l-qorti tgħarrfek dwar id-deċiżjoni tagħha
bil-miktub, tgħidlek ukoll kif tista’ tappella. Jekk hija l-Awtorità ta’ l-Għajnuna Legali li ħadet
id-deċiżjoni, kwalunkwe appell għandu jsir quddiem il-Bord ta’ l-Għajnuna
Aktar tagħrif dwar is-sistema Svediża ta’ l-għajnuna legali, u l-formoli ta’ l-applikazzjoni, jistgħu jinkisbu mill-Amministrazzjoni tal-Qrati Nazzjonali f’dan l-indirizz li ġej:DomstolsverketS-551 81 JÖNKÖPINGwww.dom.se Tel. + 46-36-15 53 00Fax: + 46-36-16 57 21
« Għajnuna legali - Informazzjoni Ġenerali | Isvezja - Informazzjoni Ġenerali »